Kamu bisa jelasin ke aku soal Museum Puri Lukisan dalam bahasa bali?

jmpl|250px|Tumpek Landep (karya gegambaran warsa 1975) ring Museum Puri Lukisan

Museum Puri Lukisan inggih punika silih tunggil muséum sané wénten ring Bali. Muséum puniki magenah ring Kecamatan Ubud, Kabupatén Gianyar, Bali. Muséum puniki pinaka muséum seni paling tua sané wénten ring Bali. Muséum Puri Lukisan madué koléksi lukisan Bali tradisional, ukiran kayu, miwah karya seni Bali kontemporér sané ngulangunin. Yéning manut ring wastan muséum, muséum Puri Lukisan punika madué arti Istana Lukisan. Lukisan utawi karya sané wénten ring muséum puniki makéhan seni, budaya, miwah sejarah Bali. Ring muséum puniki wénten lukisan Bali tradisional sané kawastanin lukisan Kamasan. Lukisan puniki sané ngawinang muséum puniki unik tur klasik. Ring warsa 1936, Bonnet ngadegang Pita Maha. Pita Maha inggih punika koperasi sané madué tatujon memajukan perkembangan seniman Bali. Ring warsa 1954, Bonnet ngadegang Muséum Puri Lukisan antuk wantuan saking pangeran Ubud Tjokorda Gde Agung Sukawati. Bonnet pinaka kurator kapertama ring muséum puniki. Muséum puniki jimbar pesan tur madué patpat gedung sané kaanggén nyimpen lukisan miwah karya seni sané lianan.